Герб Ліхтэнштэйна

Герб княжага дому Ліхтэнштэйн таксама выкарыстоўваецца ў якасці нацыянальнага герба. Правам яго выкарыстання валодаюць толькі чальцы княжага дому і прадстаўнікі дзяржаўных уладаў. Урад можа дазваляць прыватнае выкарыстанне гербу, калі гэта знаходзіцца ў інтарэсах дзяржавы. Герб - гэта гісторыя княжага дому ў сімвалах, якія прадстаўляюць розныя вобласці Еўропы, з якімі Ліхтэнштэйн гістарычна звязаны пасродкам заваяванняў або дынастычных шлюбаў:

 У цэнтры - залаты з чырвоным шчыт, фамільны герб роду Ліхтэнштэйн;
 Першая чвэрць - герб Сілезіі (сілезскі арол); 
 Другая чвэрць - герб роду Куэнрынг (8 залатых і чорных палос, якія перасечаны па дыяганалі выгнутай зялёнай рутавай каронай У адрозненне ад герба Саксоніі, у якім 10 палос, якія пачынаюцца з чорнай, і смарагдавая перавязь з каронамі прамая, а не выгнутая.);
 Трэцяя чвэрць - герб герцагства Трапау (рассечаны па вертыкалі чырвона-белы шчыт);
 Чацвёртая чвэрць - герб ўсходне-фрызскага роду Кірксена, які прадстаўляе графства Рытберг (чорны арол з жаночай галавой, т. зв. гарпія);
 У аснове шчыта - герб герцагства Ягерндорф (залаты паляўнічы рог у сінім полі).

Мантыя і княжая карона сімвалізуюць манархічны дзяржаўны лад і ўладу князя.

 Спасылкі 
 Закон аб гербе 
 Дзяржаўная сімволіка Ліхтэнштэйна 

Ліхтэнштэйн